ഡോപ്ലർ ഫീറ്റൽ മോണിറ്റർ

ഗർഭപൂർവ്വ പരിചരണത്തിനായി ഗർഭപിണ്ഡത്തിന്റെ ഹൃദയമിടിപ്പ് കണ്ടെത്തുന്നതിനായി ഉപയോഗിക്കുന്ന, കൈകൊണ്ട് പ്രവർത്തിപ്പിക്കുന്ന അൾട്രാസൗണ്ട് ട്രാൻസ്ഡ്യൂസറാണ് **ഡോപ്ലർ ഫീറ്റൽ മോണിറ്റർ**. ഹൃദയമിടിപ്പ് കേൾക്കാൻ ഇത് ഡോപ്ലർ പ്രഭാവം ഉപയോഗിക്കുന്നു. ചില മോഡലുകൾ ഹൃദയമിടിപ്പ് മിനിറ്റിൽ (ബീറ്റ്സ് പെർ മിനിറ്റ്-ബിപിഎം) കാണിക്കുന്നു. ഈ മോണിറ്ററിന്റെ ഉപയോഗം ചിലപ്പോൾ **ഡോപ്ലർ ഓസ്കൾട്ടേഷൻ** എന്നറിയപ്പെടുന്നു. ഡോപ്ലർ ഫീറ്റൽ മോണിറ്ററിനെ സാധാരണയായി *ഡോപ്ലർ* അല്ലെങ്കിൽ *ഫീറ്റൽ ഡോപ്ലർ* എന്ന് വിളിക്കുന്നു. ഡോപ്ലർ അൾട്രാസോണോഗ്രാഫിയുടെ ഒരു രൂപമായി ഇതിനെ തരംതിരിക്കാം (സാധാരണയായി സാങ്കേതികമായി ഗ്രാഫി അല്ലെങ്കിലും ശബ്ദം സൃഷ്ടിക്കുന്നതാണ്).

ഡോപ്ലർ ഫീറ്റൽ മോണിറ്ററുകൾ ഗര്ഭപിണ്ഡത്തെക്കുറിച്ചുള്ള വിവരങ്ങൾ നൽകുന്നത് ഒരു ഫീറ്റൽ സ്റ്റെതസ്കോപ്പ് നൽകുന്നതു പോലെയാണ്. ഡോപ്ലർ ഫീറ്റൽ മോണിറ്ററിന്റെ (പൂർണ്ണമായും അക്കോസ്റ്റിക്) ഫീറ്റൽ സ്റ്റെതസ്കോപ്പിന്റെ ഒരു ഗുണം ഇലക്ട്രോണിക് ഓഡിയോ ഔട്ട്പുട്ടാണ്, ഇത് ഉപയോക്താവിന് പുറമെ മറ്റുള്ളവരെയും ഹൃദയമിടിപ്പ് കേൾക്കാൻ അനുവദിക്കുന്നു. ഒരു ഇലക്ട്രോണിക് ഉപകരണത്തിന്റെ വലിയ സങ്കീർണ്ണതയും ചെലവും കുറഞ്ഞ വിശ്വാസ്യതയുമാണ് ഒരു പോരായ്മ. 

ഈ ഉപകരണം 1958-ൽ കണ്ടുപിടിച്ചത് ഡോ. എഡ്വേർഡ് എച്ച്. ഹോൺ ആണ്,  ആദ്യം ഹെൽത്ത് കെയർ പ്രൊഫഷണലുകളുടെ ഉപയോഗത്തിനായി ഉദ്ദേശിച്ചിരുന്ന ഈ ഉപകരണം ഇപ്പോൾ വ്യക്തിഗത ഉപയോഗത്തിനായി ജനപ്രിയമായിക്കൊണ്ടിരിക്കുകയാണ്.

## തരങ്ങൾ
പകരം=Fetal Heart Rate and Activity Monitor - Baby Doppler|ലഘുചിത്രം| ഗര്ഭപിണ്ഡത്തിന്റെ ഹൃദയമിടിപ്പും പ്രവർത്തന നിരീക്ഷണവും - ബേബി ഡോപ്ലർ
വീട്ടിലോ ആശുപത്രിയിലോ ഉപയോഗിക്കുന്ന ഡോപ്ലറുകൾ ഇനിപ്പറയുന്ന രീതികളിൽ വ്യത്യാസപ്പെട്ടിരിക്കുന്നു:

* നിർമ്മാതാവ്: ജനപ്രിയ നിർമ്മാതാക്കളാണ് ബേബി ഡോപ്ലർ, സോണോലിൻ, അൾട്രാസൗണ്ട് ടെക്നോളജീസ്, ന്യൂമാൻ മെഡിക്കൽ, നിക്കോലെറ്റ് (നാറ്റസ് വാങ്ങിയത്), ആർജോ-ഹണ്ട്ലീ, സമ്മിറ്റ് ഡോപ്ലർ (ഇപ്പോൾ കൂപ്പർ സർജിക്കൽ) എന്നിവ.
* പ്രോബ് തരം: വാട്ടർപ്രൂഫ് അല്ലെങ്കിൽ അല്ല. വാട്ടർപ്രൂഫ് പ്രോബുകൾ വാട്ടർ ബർത്തിൽ ഉപയോഗിക്കുന്നു.
* പ്രോബ് ഫ്രീക്വൻസി: 2- മെഗാഹെർട്ട്സ് അല്ലെങ്കിൽ 3- മെഗാഹെർട്ട്സ് പ്രോബുകൾ. മിക്ക പ്രാക്ടീഷണർമാർക്കും രണ്ടിലും ഹൃദയമിടിപ്പ് കണ്ടെത്താനാകും. ഗർഭാവസ്ഥയുടെ തുടക്കത്തിൽ (8-10 ആഴ്ച ഗർഭകാലം) ഹൃദയമിടിപ്പ് കണ്ടെത്താൻ 3-മെഗാഹെർട്ട്സ് പ്രോബ് ശുപാർശ ചെയ്യുന്നു. അമിതഭാരമുള്ള ഗർഭിണികൾക്ക് 2-മെഗാഹെർട്ട്സ് പ്രോബ് ശുപാർശ ചെയ്യുന്നു. പുതിയ എക്കോഹേർട്ട് 5-മെഗാഹെർട്ട്സ് ട്രാൻസ്‌വജൈനൽ പ്രോബുകൾ ഗർഭാവസ്ഥയുടെ തുടക്കത്തിൽ (6-8 ആഴ്ചകൾ) ഫീറ്റൽ ഹേർട്ട് ടോണുകൾ (FHT) കണ്ടെത്തുന്നതിനും, ഗർഭപാത്രം പിന്നോട്ട് പോകുന്ന രോഗികൾക്കും അല്ലെങ്കിൽ ഗർഭകാലം മുഴുവൻ പൊണ്ണത്തടിയുള്ള സ്ത്രീകൾക്ക് FHT കണ്ടെത്തുന്നതിനും സഹായിക്കുന്നു.
* ഹേർട്ട് റേറ്റ് ഡിസ്പ്ലേ: ചില ഡോപ്ലറുകൾ ബിൽറ്റ്-ഇൻ എൽസിഡിയിൽ ഹൃദയമിടിപ്പ് റേറ്റ് സ്വയമേവ പ്രദർശിപ്പിക്കുന്നു; മറ്റുള്ളവക്ക് ഗര്ഭപിണ്ഡത്തിന്റെ ഹൃദയമിടിപ്പ് കണക്കാക്കുകയും സമയത്തിനനുസരിച്ച് റേറ്റ് കണ്ടെത്തുക്കും വേണം.

ഹൃദയമിടിപ്പ് റെക്കോർഡ് ചെയ്യാനും പങ്കിടാനും കഴിയുന്നതിന്റെ ഒരു പ്രധാന നേട്ടം, ഇത് ഗര്ഭപിണ്ഡത്തിന്റെ ഹൃദയമിടിപ്പ് ആണോ അല്ലയോ, സാധാരണമാണോ അല്ലയോ എന്നതിനെ കുറിച്ച് എന്തെങ്കിലും ആശങ്കകൾ ഉണ്ടോ എന്ന് പരിശോധിക്കാൻ അത് ഒരു ഹെൽത്ത് കെയർ പ്രൊഫഷണലിന് ഇമെയിൽ ചെയ്യാവുന്നതാണ് എന്നതാണ്. സാധാരണയായി അവ ഏകദേശം 12 ആഴ്ച മുതൽ പ്രവർത്തിക്കുന്നു. 

ക്ലിനിക്കൽ ഫീറ്റൽ ഡോപ്ലർ സിസ്റ്റങ്ങളുടെ വർദ്ധിച്ചുവരുന്ന ഗാർഹിക ഉപയോഗത്തോടുള്ള പ്രതികരണമായി, വീട്ടിലിരുന്ന് ഇവ ഉപയോഗിക്കുന്നതിനെതിരെ ശുപാർശ ചെയ്യുന്ന ഒരു ഔപചാരിക പ്രസ്താവന എഫ്ഡിഎ പുറപ്പെടുവിച്ചു.  2-3 മെഗാഹെർട്സ് അൾട്രാസൗണ്ട് ഉപയോഗിക്കുന്ന ഫീറ്റൽ ഡോപ്ലറുകൾ ലൈസൻസുള്ളതും പരിശീലനം ലഭിച്ചതുമായ ആരോഗ്യ പരിപാലന വിദഗ്ധരുടെ ഉപയോഗത്തിനായി രൂപകൽപ്പന ചെയ്തതും വികസിപ്പിച്ചതുമായ കുറിപ്പടി ഉപകരണങ്ങളാണ്. സിസ്റ്റത്തിന്റെ ദുരുപയോഗവും (ദൈർഘ്യം, ആംഗുലേഷൻ) ഉദ്ദേശിച്ച പരിധിക്ക് പുറത്ത് പ്രവർത്തിക്കുന്ന സിസ്റ്റങ്ങളും ഗര്ഭപിണ്ഡത്തിന്റെ ടിഷ്യുവിന് താപ, താപേതര സ്വാധീനം ഉണ്ടാക്കും, കൂടാതെ ഇതു മൂലം ഗര്ഭപിണ്ഡത്തിന്റെ ടിഷ്യു അമിതമായി ചൂടാകാനുള്ള സാധ്യതയും, ഗര്ഭപിണ്ഡത്തിൽ റേഡിയേഷൻ, അല്ലെങ്കിൽ ഗര്ഭപിണ്ഡത്തിൽ മെക്കാനിക്കൽ സമ്മർദ്ദം ഏർപ്പെടുത്താനുള്ള സാധ്യതയും ഉണ്ട്.  

ഡോപ്ലർ ഫീറ്റൽ മോണിറ്ററുകൾക്ക് *സോണിക്എയിഡ്* എന്ന വാക്ക് ഉപയോഗിക്കുന്നത് യുകെ കമ്പനിയായ സോണിക്എയിഡ് ലിമിറ്റഡ്-ന്റെ ഉൽപ്പന്നങ്ങളിലാണ്. സോണിക്എയിഡ് ഉൽപ്പന്നങ്ങളിൽ D205/206 പോർട്ടബിൾ ഫീറ്റൽ ഡോപ്ലറുകളും FM2/3/4 സീരീസ് ഫീറ്റൽ മോണിറ്ററുകളും ഉൾപ്പെടുന്നു. ഓക്‌സ്‌ഫോർഡ് സോണിക്എയിഡ് രൂപീകരിക്കുന്നതിനായി 1987-ൽ കമ്പനിയെ ഓക്‌സ്‌ഫോർഡ് ഇൻസ്‌ട്രുമെന്റ്‌സ് ഏറ്റെടുത്തു.

## ഇതും കാണുക

* ഓസ്‌കൾട്ടേഷൻ - ഒരു രോഗിയുടെ സ്വന്തം രക്തവ്യവസ്ഥയെക്കുറിച്ച് പഠിക്കാൻ സമാനമായ ഉപകരണത്തിന്റെ ഉപയോഗം
* അൾട്രാസോണിക് സെൻസർ
* കാർഡിയോടോകോഗ്രാഫ്
* നോൺസ്ട്രെസ് ടെസ്റ്റ്

## അവലംബം

വർഗ്ഗം:ഒബ്സ്റ്റട്രിക്ക്സ്
വർഗ്ഗം:Articles with hAudio microformats